《答柯山晓上人》
宋代·释道潜

风骚古人事，而我岂所长。儿曹嗜章句，馀习未易忘。

根源本无嗜，真若夏潦潢。道人气拔俗，吾党称俊良。

十年依丛林，实以道自将。禅馀喜赋咏，妙语逾圭璋。

世眼独未识，深丛閟孤芳。锋锥必颖脱，安肯久处囊。

子宜力自勉，声问终扬扬。吾言岂知子，老大殊荒唐。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常嗜倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编嗜《参寥子诗集》十二卷，行于世。